Купа на Аматьорската футболна лига
Купата на Аматьорската футболна лига е българска футболна награда, за която се организира турнир, основан през 1994 от БФС. В него могат да участват всички желаещи аматьорски футболни клубове, които имат представителни отбори във Трета лига или областните групи. Турнирът за Купата на АФЛ се провежда по системата на елиминиране в една среща. Ако резултатът остане равен след края на редовното време, продължения не се играят и се пристъпва директно към изпълнение на 11-метрови наказателни удари.

Етапи 
Турнирът се провежда в три етапа – областни квалификации през септември и октомври, квалификационни срещи с участието на областните първенци между ноември и март, и полуфинали и финал през април и май. Мачовете от последния етап се играят на неутрален терен.

Зони на провеждане 
 Североизточна България: Варна, Шумен, Добрич, Силистра, Разград, Търговище и Русе.
 Северозападна България: Велико Търново, Габрово, Плевен, Ловеч, Враца, Монтана и Видин.
 Югозападна България: София-град, София-област, Перник, Кюстендил, Благоевград и Пазарджик,
 Югоизточна България: Пловдив, Смолян, Кърджали, Хасково, Ямбол, Сливен, Стара Загора и Бургас.

Купа на Аматьорската футболна лига

Източници 

 Bulgarian-Football.com
 Zona90.com 
 Football24.bg

Турнири по футбол в България
Основани в България през 1994 година